b'\n_START_ARTICLE_\nOrdinacions de Pere el Cerimoni\xc3\xb3s\n_START_SECTION_\nManuscrit original o manuscrit vell\n_START_PARAGRAPH_\nLes Ordinacions s\xc3\xb3n en origen una c\xc3\xb2pia de les Leges palatinae regni Maoricarum estatu\xc3\xafdes per la cort del rei de Mallorca. El text llat\xc3\xad mallorqu\xc3\xad fou copiat, tradu\xc3\xaft i polit per Mateu Adri\xc3\xa0, secretari del monarca, usant un catal\xc3\xa0 amb forta influ\xc3\xa8ncia llatina que influiria en els escrits en prosa culta posteriors. _NEWLINE_Despr\xc3\xa9s fou revisat personalment i postil\xc2\xb7lat per la mateixa m\xc3\xa0 del rei en Pere IV d\'Arag\xc3\xb3. Aquest manuscrit esdevingu\xc3\xa9 el punt de refer\xc3\xa8ncia b\xc3\xa0sic a partir del qual es feren la resta de c\xc3\xb2pies encarregades pel rei. El manuscrit original o, tal com l\'anomenava el rei en Pere, el "manuscrit vell", s\'havia conservat durant segles i es custodiava a l\'Arxiu de la Corona d\'Arag\xc3\xb3, per\xc3\xb2 per la "Real Orden del 20 de noviembre de 1797" fou traslladat a Madrid. All\xc3\xad va desapar\xc3\xa8ixer i se n\'havia perdut tot rastre, fins que al segle XX fou redescobert a la Universitat de Val\xc3\xa8ncia.'